# data[].attributes.headline
ירושלים- מילים: אביגדור המאירילחן: סטניסלב מוניושקו

# data[].attributes.subject
ירושלים- מילים: אביגדור המאירילחן: סטניסלב מוניושקו

# data[].attributes.body
מֵעַל פִּסְגַּת הַר הַצּוֹפִים
אֶשְׁתַּחֲוֶה לָךְ אַפַּיִם.
מֵעַל פִּסְגַּת הַר הַצּוֹפִים
שָׁלוֹם לָךְ, יְרוּשָׁלַיִם.
מֵאָה דּוֹרוֹת חָלַמְתִּי עָלַיִךְ
לִזְכּוֹת, לִרְאוֹת בְּאוֹר פָּנַיִךְ.
יְרוּשָׁלַיִם, יְרוּשָׁלַיִם,
הָאִירִי פָּנַיִךְ לִבְנֵךְ!
יְרוּשָׁלַיִם, יְרוּשָׁלַיִם
מֵחָרְבוֹתַיִךְ אֶבְנֵךְ!

בְּלֵב בּוֹטֵחַ בָּאתִי הֲלוֹם
הָקִים אֶת הֲרִיסוֹתַיִךְ
אַךְ אֵיךְ אֶבְנֶה אֶת בֵּית מִקְדָּשֵׁךְ
אִם אֵין שָׁלוֹם בֵּין בָּנַיִךְ?
סְפָרַדִּים, אַשְׁכְּנַזִּים, תֵּימָנִים, פָלָשִׁים
אוּרְפָלִים וְגוּרְגִ'ים וַחֲרֵדִים וְחָפְשִׁים
יְרוּשָׁלַיִם, יְרוּשָׁלַיִם
לֹא זֹאת חָזִיתִי בַּחֲלוֹם!
יְרוּשָׁלַיִם, יְרוּשָׁלַיִם
בֵּין בָּנַיִךְ הַשְׁרִי נָא שָׁלוֹם!

עִיר-פְּרָזוֹת הָיִית עִיר קָדְשִׁי
נִשְׁבַּר בָּךְ כָּל בָּרִיחַ;
אַךְ עוֹד נִשְׁאַר בָּךְ שַׁעַר סָגוּר,
זֶה שַׁעַר הַמָּשִׁיחַ.
רִבְבוֹת בָּנַיִךְ שְׁלָחוּנִי אֵלַיִךְ
לִמְסֹר לְיָדִי אֶת מַפְתְּחוֹתַיִךְ.
יְרוּשָׁלַיִם, יְרוּשָׁלַיִם
נִשְׁבַּעְתִּי בְּשֵׁם אֲדֹנָי:
יְרוּשָׁלַיִם, יְרוּשָׁלַיִם
הָאִירִי פָּנַיִךְ אֵלַי!

מֵעַל פִּסְגַּת הַר הַצּוֹפִים
שָׁלוֹם לָךְ, יְרוּשָׁלַיִם
אַלְפֵי גּוֹלִים מִקְּצוֹת כָּל תֵּבֵל
נוֹשְׂאִים אֵלַיִךְ עֵינַיִם
בְּאַלְפֵי בְּרָכוֹת הֲיִי בְּרוּכָה
מִקְדַּשׁ מֶלֶךְ, עִיר מְלוּכָה
יְרוּשָׁלַיִם, יְרוּשָׁלַיִם
אֲנִי לֹא אָזוּז מִפֹּה!
יְרוּשָׁלַיִם, יְרוּשָׁלַיִם
יָבוֹא הַמָּשִׁיחַ, יָבוֹא!

# data[].attributes.headline
הַכֹּתֶל -מילים: יוסי גמזו, לחן: דוב זלצר

# data[].attributes.subject
הַכֹּתֶל -מילים: יוסי גמזו, לחן: דוב זלצר

# data[].attributes.body
הַכֹּתֶל - אֵזוֹב וַעֲצֶּבֶת,
הַכֹּתֶל- עוֹפֶרֶת וָדָם.
יֵשׁ אֲנָשִׁים עִם לֵב שֶׁל אֶבֶן,
יֵשׁ אֲבָנִים עִם לֵב-אָדָם.

עָמְדָה נַעֲרָה מוּל הַכֹּתֶל
שְׂפָתַיִם קֵרְבָה וְסַנְטֵר
אָמְרָה לִי: "תְּקִיעוֹת הַשּׁוֹפָר חֲזָקוֹת הֵן,
אָבַל הַשְּׁתִיקָה עוֹד יוֹתֵר "

אָמְרָה לִי: "צִיּוֹן הַר הַבַּיִת"
שָׁתְקָה לִי: "הַגְּמוּל וְהַזְכוּת"
וּמַה שֶּׁזָּהַר עַל מִצְחָהּ בֵּין עַרְבַּיִם,
הָיָה אַרְגָּמָן שֶׁל מַלְכוּת.

הַכֹּתֶל - אֵזוֹב וַעֲצֶּבֶת...

עָמַד הַצַּנְחָן מוּל הַכֹּתֶל,
מִכָּל מַחְלַקְתּוֹ רַק אֶחָד
אָמַר לִי: "לְמָוֶת אֵין דְּמוּת אַךְ יֵשׁ קֹטֶר -
תִּשְׁעָה מִילִימֶטֶר בִּלְבַד "

אָמַר לִי: "אֵינֶנִּי דוֹמֵעַ"
וְשָׁב לְהַשְׁפִּיל מַבָּטִים...
אַךְ סַבָּא שֶׁלִּי, אֱלֹהִים הַיּוֹדֵעַ,
קָבוּר כָּאן, בְּהַר הַזֵּיתִים.

הַכֹּתֶל- אֵזוֹב וַעֲצֶּבֶת ...

עָמְדָה בִּשְׁחֹרִים מוּל הַכֹּתֶל,
אִמּוֹ שֶׁל אֶחָד מִן הַחִי"ר.
אָמְרָה לִי: "עֵינֵי נַעֲרִי הַדּוֹלְקוֹת הֵן
וְלֹא הַנֵּרוֹת שֶׁבַּקִּיר".

אָמְרָה לִי: " אֵינֶנִּי רוֹשֶׁמֶת
שׁוּם פֶּתֶק לִטְמֹן בֵּין סְדָקָיו.
כִּי מַה שֶּׁנָּתַתִּי לַכֹּתֶל רַק אֶמֶש,
גָּדוֹל מִמִּלִּים וּמִכְּתָּב".

הַכֹּתֶל - אֵזוֹב וַעֲצֶּבֶת...

עמד מול הכותל עימנו
הרב הישיש בתפילה.
אמר לי: "אשרי שזכינו כולנו"
ושב, ונזכר, לא כולם.
עמד בדמעה מנצנצת
יחיד בין עשרות טוראים.
אמר לי: "מתחת לחאקי, בעצם,
כולכם כוהנים ולווים

הכותל אזוב ועצבת...

# data[].attributes.headline
יְרוּשָׁלַיִם שֶׁל זְהַב -שיר ולחן: נעמי שמר

# data[].attributes.subject
יְרוּשָׁלַיִם שֶׁל זְהַב -שיר ולחן: נעמי שמר

# data[].attributes.body
אֲוִיר-הָרִים צָלוּל כַּיַּיִן
וְרֵיחַ אֳרָנִים
נִשָּׂא בְּרוּחַ הָעַרְבַּיִם
עִם קוֹל פַּעֲמוֹנִים.

וּבְתַרְדֵּמַת אִילָן וָאֶבֶן
שְׁבוּיָה בַּחֲלוֹמָהּ
הָעִיר אֲשֶׁר בָּדָד יוֹשֶׁבֶת
וּבְלִבָּה חוֹמָה.

יְרוּשָׁלַיִם שֶׁל זָהָב וְשֶׁל נְחֹשֶׁת וְשֶׁל אוֹר
הַלֹּא לְכָל שִׁירַיִךְ אֲנִי כִּנּוֹר

אֵיכָה יָבְשׁוּ בּוֹרוֹת הַמַּיִם
כִּכַּר-הַשּׁוּק רֵיקָה
וְאֵין פּוֹקֵד אֶת הַר-הַבַּיִת
בָּעִיר הָעַתִּיקָה.

וּבַמְּעָרוֹת אֲשֶׁר בַּסֶּלַע
מְיַלְּלוֹת רוּחוֹת
וְאֵין יוֹרֵד אֶל יַם-הַמֶּלַח
בְּדֶרֶךְ יְרִיחו.

יְרוּשָׁלַיִם שֶׁל זָהָב וְשֶׁל נְחֹשֶׁת וְשֶׁל אוֹר
הַלֹּא לְכָל שִׁירַיִךְ אֲנִי כִּנּוֹר.

אַךְ בְּבוֹאִי הַיּוֹם לָשִׁיר לָךְ
וְלָךְ לִקְשֹׁר כְּתָרִים
קָטֹנְתִּי מִצְּעִיר בָּנַיִךְ
וּמֵאַחֲרוֹן הַמְּשׁוֹרְרִים.

כִּי שְׁמֵךְ צוֹרֵב אֶת הַשְּׂפָתַיִם
כִּנְשִׁיקַת-שָׂרַף
אִם אֶשְׁכָּחֵךְ יְרוּשָׁלַיִם
אֲשֶׁר כֻּלָּהּ זָהָב ...

יְרוּשָׁלַיִם שֶׁל זָהָב וְשֶׁל נְחֹשֶׁת וְשֶׁל אוֹר
הַלֹּא לְכָל שִׁירַיִךְ אֲנִי כִּנּוֹר.

חָזַרְנוּ אֶל בּוֹרוֹת-הַמַּיִם
לַשּׁוּק וְלַכִּכָּר
שׁוֹפָר קוֹרֵא בְּהַר-הַבַּיִת
בָּעִיר הָעַתִּיקָה.

וּבַמְּעָרוֹת אֲשֶׁר בַּסֶּלַע
אַלְפֵי שְׁמָשׁוֹת זוֹרְחוֹת-
נָשׁוּב נֵרֵד אֶל יַם-הַמֶּלַח
בְּדֶרֶךְ יְרִיחו..!

יְרוּשָׁלַיִם שֶׁל זָהָב וְשֶׁל נְחֹשֶׁת וְשֶׁל אוֹר
הַלֹּא לְכָל שִׁירַיִךְ אֲנִי כִּנּוֹר

# data[].attributes.headline
לָךְ יְרוּשָׁלַיִם- מילים: עמוס אטינגר, לחן: אלי רובינשטיין

# data[].attributes.subject
לָךְ יְרוּשָׁלַיִם- מילים: עמוס אטינגר, לחן: אלי רובינשטיין

# data[].attributes.body
לָךְ, יְרוּשָׁלַיִם
בֵּין חוֹמוֹת הָעִיר-
לָךְ, יְרוּשָׁלַיִם
אוֹר חָדָשׁ יָאִיר

בְּלִבֵּנוּ, בְּלִבֵּנוּ,
רַק שִׁיר אֶחָד קַיָּם:
לָךְ, יְרוּשָׁלַיִם,
בֵּין יַרְדֵּן וַיָּם.

לָךְ, יְרוּשָׁלַיִם,
נוֹף קְדוּמִים וְהוֹד-
לָךְ, יְרוּשָׁלַיִם,
לָךְ רָזִים וְסוֹד.

בְּלִבֵּנוּ ...

לָךְ, יְרוּשָׁלַיִם,
שִׁיר נִשָּׂא תָּמִיד-
לָךְ, יְרוּשָׁלַיִם,
עִיר מִגְדַּל דָּוִד.

בְּלִבֵּנוּ ...

# data[].attributes.body
שִׂישׂוּ אֶת יְרוּשָׁלַיִם
מילים: מתוך ספר ישעיהו, לחן: עקיבא נוף

שִׂישׂוּ אֶת יְרוּשָׁלַיִם, גִּלּוּ בָּה,
גִּלּוּ בָּהּ כָּל-אוֹהֲבֶיהָ,
שִׂישׂוּ אֶת יְרוּשָׁלַיִם, גִּלּוּ בָּהּ,
גִּלּוּ בָּהּ כָּל-אוֹהֲבֶיהָ.

עַל חוֹמוֹתַיִךְ, עִיר דָּוִד, הִפְקַדְתִּי שׁוֹמְרִים,
כָּל הַיּוֹם וְכָל הַלַּיְלָה.
עַל חוֹמוֹתַיִךְ, עִיר דָּוִד, הִפְקַדְתִּי שׁוֹמְרִים,
כָּל הַיּוֹם וְכָל הַלַּיְלָה.

שִׂישׂוּ אֶת יְרוּשָׁלַיִם...

אַל תִּירָא וְאַל תֵּחַת עַבְדִּי יַעֲקֹב,
כִּי יָפוּצוּ מְשַׂנְּאֶיךָ מִפָּנֶיךָ
אַל תִּירָא וְאַל תֵּחַת עַבְדִּי יַעֲקֹב,
כִּי יָפוּצוּ מְשַׂנְּאֶיךָ מִפָּנֶיךָ

שִׂישׂוּ אֶת יְרוּשָׁלַיִם...

שְׂאִי סָבִיב עֵינַיִךְ וּרְאִי כֻּלָּם
נִקְבְּצוּ וּבָאוּ לָךְ
שְׂאִי סָבִיב עֵינַיִךְ וּרְאִי כֻּלָּם
נִקְבְּצוּ וּבָאוּ לָךְ

שִׂישׂוּ אֶת יְרוּשָׁלַיִם...